Dunaj, 15. april 1812
<p>Vaša milost!
</p><p>Po Scheuchenstuelu sem si <u>drznil</u> Vaši milosti predati <u>Steffensovo</u> Poznavanje kamnin, v kateri je zoisit omenjen kot <u>popolnoma samonikla rudnina</u> in à l’ Eulenspiegel, si potest ire hoc, poterit et hoc, pa tudi Hoffmannovo Mineralogijo, ki jo <u>Werner</u> tukaj tako priporoča, da je Heubner sprejel naročilo za kar 24 izvodov. Z današnjim poštnim vozom je na naslov Janeza Fortune odposlano tudi 6 kosov polirnih valjev za štukaturo, skupaj 40 florintov v dunajski valuti (<u>kako ste s tem zadovoljni</u>, me ob priložnosti obvestite prek Karnofa), prav tako primerek arzenično kisle bakrene rude od očeta Tammerburga (pri vsem tem me moti, da Vaša milost vse <u>plača</u>, medtem ko bi <u>Vaše</u> minerale gospodje radi dobili podarjene; Tammerburg mi o <u>onem</u> lepem kosu <u>kromove rude</u> iz kabineta Rxx ni nič več govoril; o, ko bi imel vsaj svoje stanovanje, pa bi vso to <u>zmešnjavo</u> lažje prenašal!), item Gilbertove Letopise, ki so <u>pravkar</u> prispeli iz <u>Leipziga</u>.
</p><p>Priloženo je tudi Tammerburgovo pismo, iz katerega bo Vaša milost razbrala njegov odnos do Cernazaja. Zdi se, da ima Tammerburg tukaj prav, seveda pa Cernazaj ne ve, da ima opravka s <u>starim bolehnim človekom</u>. Vendar si želim, da bi ta povezava bila vzpostavljena, da bi jo <u>ob priložnosti sam prevzel</u>.
</p>
<u>Mohs</u> je bil 8 dni tukaj in me je obiskal, saj mu je Heubner povedal, da sem večkrat povpraševal po njem.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-04-15
<a rel="nofollow" class="external free" href="http://nl.ijs.si/e-zrc/zois/html/MP36.html">http://nl.ijs.si/e-zrc/zois/html/MP36.html</a>